《庭前有柏屏闵其束缚命小童解之因题四韵》
明代·顾清

山中霜柏自亭亭，多事园丁强作屏。剪截共惊鸾尾锻，屈缠何异楚囚扃。

濠梁水上鱼能乐，茂叔窗前草自青。释缚解围俄顷事，拂云从汝到千龄。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。